L-investiment fl-enerġija rinnovabbli għandu joħloq impjiegi ġodda wkoll ©Shutterstock.com/Jodi C Il-MPE jilqgħu l-pjan tal-UE biex issir newtrali fil-klima sal-2050 Dan jirrikjedi mira ogħla għat-tnaqqis tal-emissjonijiet sal-2030 ta' 55% Jappoġġaw pjan ambizzjuż ta' investiment sostenibbli biex ikun realizzat il-Patt Ekoloġiku Ewropew Il-MPE jappoġġjaw il-Patt Ekoloġiku Ewropew, iżda jenfasizzaw l-isfidi, inkluż l-iżgurar ta' tranżizzjoni ġusta u inklussiva, u l-ħtieġa ta' miri interim għoljin Il-Parlament jappoġġja l- Patt Ekoloġiku Ewropew u jimbotta għal ambizzjonijiet saħansitra ogħla Il-MPE jilqgħu l-pjan tal-UE biex issir newtrali fil-klima sal-2050 Dan jirrikjedi mira ogħla għat-tnaqqis tal-emissjonijiet sal-2030 ta' 55% · Jappoġġaw pjan ambizzjuż ta' investiment sostenibbli biex ikun realizzat il-Patt Ekoloġiku Ewropew Il-MPE jappoġġjaw il-Patt Ekoloġiku Ewropew, iżda jenfasizzaw l-isfidi, inkluż l-iżgurar ta' tranżizzjoni ġusta u inklussiva, u l-ħtieġa ta' miri interim għoljin Nhar l-Erbgħa, il-Parlament Ewropew adotta l-pożizzjoni tiegħu dwar il-Patt Ekoloġiku Ewropew, żvelat mill-President tal-Kummissjoni von der Leyen f'dibattitu fil-plenarja f'Diċembru. Il-MPE jilqgħu l-Patt Ekoloġiku Ewropew u jappoġġjaw pjan ta' investiment sostenibbli ambizzjuż biex jgħin itaffi n-nuqqas t'investiment. Il-MPE talbu qed jitolbu wkoll mekkaniżmu għal tranżizzjoni ġusta iffinanzjat b'mod adegwat. Iktar ħeffa lejn it-tnaqqis tal-emissjonijiet tal-gassijiet serra Il-Parlament irid li l-Liġi dwar il-Klima li qed titfassal tinkludi ambizzjonijiet ogħla għall-mira tal-UE għall-2030 għat-tnaqqis tal-emissjonijiet (55% fl-2030 meta mqabbel mal-1990, minflok " mill-inqas 50% u għal 55% " kif propost mill-Kummissjoni). Il-MPE qed jgħidu li l-UE għandha tadotta dawn il-miri qabel il-konferenza tan-NU dwar it-tibdil fil-klima f'Novembru. Huma jridu wkoll mira interim għall-2040 biex ikun żgurat li l-UE tinsab fit-triq it-tajba biex tilħaq in-newtralità tal-klima fl-2050. Bl-għan li jkun evitat il-ħruġ tal-karbonju minħabba differenzi fl-ambizzjoni fir-rigward tal-klima madwar id-dinja, il-Parlament qed jitlob mekkaniżmu ta' aġġustament tal-fruntieri tal-karbonju konformi mad-WTO. Il-MPE jisħqu li se jemendaw kwalunkwe proposta leġiżlattiva biex jilħqu l-għanijiet tal-Patt Ekoloġiku Ewropew. Huma żiedu jgħidu li miri ogħla għall-effiċjenza fl-enerġija u l-enerġija rinnovabbli, inklużi miri nazzjonali li jorbtu lil kull stat membru għal din tal-aħħar, u r-reviżjoni ta' biċċiet oħra tal-leġiżlazzjoni tal-UE fil-qasam tal-klima u l-enerġija huma meħtieġa sa Ġunju 2021. Ir-riżoluzzjoni ġiet adottata bi 482 vot favur, 136 kontra u 95 astensjoni. Kwotazzjoni "Il-Parlament appoġġa bil-kbir il-proposta tal-Kummissjoni dwar il-Patt Ekoloġiku Ewropew u jilqa' l-fatt li se jkun hemm konsistenza bejn il-politiki kollha tal-Unjoni Ewropea u l-għanijiet tal-Patt Ekoloġiku Ewropew. L-agrikoltura, il-kummerċ u l-governanza ekonomika u oqsma ta' politiki oħra issa jridu jitqiesu u jiġu analizzati fil-kuntest tal-Patt Ekoloġiku Ewropew," qal Pascal Canfin (RE, FR), il-President tal-Kumitat għall-Ambjent. Kuntatti: Informazzjoni ta' kuntatt: Numru tat-telefown: Numru tat-telefown: Numru tal-mobile: Informazzjoni ta' kuntatt: Numru tat-telefown: Numru tat-telefown: Numru tal-mobile: Għal aktar informazzjoni Tappi fil-proċedura Kumitat għall-Ambjent, is-Saħħa Pubblika u s-Sikurezza ta' l-Ikel Ir-riżoluzzjoni se tkun disponibbli hawn (15.01.20) Stqarrija tal-PE: Il-Parlament jiddikjara emerġenza klimatika Stqarrija tal-PE: Il-Patt Ekoloġiku għall-Ewropa: rwol kruċjali għall-Parlament Ewropew Stqarrija tal-PE: It-tibdil fil-klima għandu jkun l-ewwel prijorità tal-Parlament, jgħidu ċ-ċittadini Il-Patt Ekologiku Ewropew - il-proposta tal-Kummissjoni Materjal awdjoviżiv b'xejn Aqsam din il-paġna ma' ħaddieħor: Irreġistra biex tirċievi l-aġġornamenti b'mail Verżjoni PDF